ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኤርትራ፡ "መርገጺ ሕብረት ኣፍሪቃ ንኩነታት ሱዳን ዘብእስ'ዩ" 5 ሰነ 2019 ምንጪ ስእሊ, Moussa Faki Mahamat/twitter መንግስቲ ኤርትራ፡ ሕብረት ኣፍሪቃ ንውሽጣዊ ፓለቲካዊ ቅልውላዉ ሱዳን ኣመልኪቱ ዝኽተሎ ፓሊሲ ብምንቃፍ "ንኩነታት ሱዳን ኣጋፊሕኩም ካብ ምትሕልላኽ ኣእዳውኩም ኣርንቡ" ክብል ጸዊዑ። ኣብቲ ሎሚ 5 ሰነ ብመገዲ ሚኒስትሪ ዜና ዝወጸ መግለጺኡ፡ "መርገጺ ሕብረት ኣፍሪቃ ንኩታት ሱዳን ዘብእስ'ዩ" ኢሉ። ፕረዚደንት ሱዳን ነበር ዑመር ኣልበሽር ካብ ስልጣን ምስተኣልየ፡ ሕብረት ኣፍሪቃ እቲ ወታሃደራዊ መሰጋገሪ ቤት ምኽሪ ኣብ ውሽጢ 15 መዓልታት ንሲቪላዊ መንግስቲ ስልጣን ከረክብ ጸዊዑ ነይሩ። ቅልውላው ሱዳን፡ ሰልፈኛታት፡ ቑጽሪ መውታት ናብ 60 ደይቡ ኢሎም ተቓውሞ ሱዳን፡ ሰልፈኛታት ሱዳን ኣብ ኣፍደገ ሚኒሰትሪ ምክልኻል ተቐቲሎም እንተኾነ ግና፡ እቲ ቤት ምኽሪ ዛጊት ስልጣን ኣየረከበን። ምስ ሕብረት ተቓውምቲ ወገናት ኣትዩዎ ዝጸንሐ ንሰለስተ ዓመት መሰጋገሪ መንግስቲ ናይ ምምስራት መደብ'ውን እንተኾነ ብሰንኪ ኣብዚ ቀረባ መዓልታት ዝተወልዐ ግጭት ከም ዝሰረዞ ኣፍሊጡ'ሎ። ሕብረት ኣፍሪቃ፡ ኣብ መጀመርታ ወርሒ ግንቦት'ውን፡ ሰራዊት ሱዳን ኣብ ስልጣን ምቕጻሉ ከም ዘሕዘኖ ብምጥቃስ፡ ኣብ ውሽጢ 60 መዓልታት ስልጣኑ ከረክብ ከም ጸውዐ ይዝከር። ኤርትራ፡ ኣብ ሕብረት ኣፍሪቃ ዘለዋ ዕቃበታት ንነዊሕ ዝጸንሐ ኮይኑ፡ ፕረዚደንት ኢሳይያስ ካብ ዋዕላ መራሕቲ ሃገራት እታ ኣህጉር ምስታፍ ካብ ዝበኩር ነዊሕ ጌሩ'ሎ። እቲ መግለጺ፡ " ሕብረት ኣፍሪቃ ካብ መፈለምትኡ ንኣፍሪቃን ሃንቀውታ ህዝብታታን ዕዳ ምዃኑን፡ ንምዕራዩ ዝተሃቀነ ጻዕርታት ኩንቱ ምዃኑ'ውን ምስጢር ኣይኮነን" ክብል እቲ መግለጺ እታ ሃገር ዘለዋ ነቔፌታ ኣንጸባሪቑ። ንምጽጋኑ ዝተገብረ ጻዕርታት "ኩንቱ" ምዃኑ'ውን እቲ መግለጺ ኣስሚሩሉ። "እቲ ዝያዳ ዘሰክፍ ግን፡ ንናይ ግዳም ምትእትታዋት ምስምስን ሽፋንን ምዃኑ'ዩ" ድሕሪ ምባል፡ እቲ ብዛዕባ ሱዳን ዝወሰዶ መርገጺታት "ተዋስኦ" ክብል ገሊጽዎ። ኤርትራን ምስ ሱዳን ዝጸንሐ ዝምድናኣ'ኳ ሻሕኪሩ እንተ ጸንሐ፡ ድሕሪ ምዕላዉ ፕረዚደንት ኣልበሽር ግን ምስቲ ስልጣን ጨቢጡ ዘሎ ሰራዊት ርክባት ጀሚራ ኣላ። ምንጪ ስእሊ, Yemane G. Meskel/Twitter መግለጺ ስእሊ, ሚኒሰተር ጉዳያት ወጻኢ ኤርትራ ኣቶ ዑስማን ሳልሕን፡ ቀንዲ ኣማኻሪ ፕረዚደንትን ሓላፊ ፓለቲካዊ ጉዳያት ህግደፍን ኣቶ የማነ ገብርኣብን ኣብ ካርቱም ምስ ላዕለዎት ሓለፍቲ ወተሃድራት ሱዳን ብ21 ግንቦት፡ ሚኒሰተር ወጻኢ ጉዳያት ኤርትራ ኣቶ ዑስማን ሳልሕን፡ ቀንዲ ኣማኻሪ ፕረዚደንትን ሓላፊ ፓለቲካዊ ጉዳያት ህግደፍን ዝኾነ ኣቶ የማነ ገብርኣብን፡ ናብ ካርቱም ብምኻድ ምስ መራሕቲ መሰጋገሪ ወታሃደራዊ ቤት ምኽሪ ተራኺቦም። እቲ ጉጅለ ልኡኽ፡ ምስ መራሕቲ 'ኣዋጅ ናጽነትን ልውጢን' ዝተሰምየ ጉጅለ ተቓውምቲ ከም ዝተራኸበ ሚኒስተር ዜና ኤርትራ ብትዊተር ሓቢሩ ነይሩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
